Gleb

Gleb Veselov (* 3. december 1991, Piatigorsk), známy pod umeleckým menom Gleb (predtým Gleb Schizofrenik a GLEB:ZOO), je slovenský interpret pôvodom z Ruska, narodený v meste Piatigorsk. Charakteristickými štýlmi pre jeho tvorbu sú grime, drum'n'bass alebo glitch hop. Vo svojej tvorbe sa inšpiruje predovšetkým kultúrou Veľkej Británie a sám seba nezaraďuje medzi klasických slovenských raperov.

Hudobná kariéra

Ranná tvorba 
Podľa rozhovoru pre artattack.sk začínal rapovať už v trinástich rokoch, neskôr začal tvoriť do drum'n'bassových beatov. Jeho prvým vydaným dielom je Bombaklad mixtape z roku 2009. Na tomto albume prevláda tzv. "špinavý" zvuk, je neokrôchaný, drsný a úmyselne nedokonalý.

V roku 2011 vydal zbierku pod názvom Kaša tape.

V roku 2012 znamenal pre Gleba prvé EP Jaký shit, kde sa jeho hudobný štýl začína viac podobať na jeho dnešnú podobu.  Je nahrávaný v profesionálnom štúdiu. Hudbu na albume produkoval Komander Ground, s ktorým Gleb spolupracuje dodnes.

Súčasnosť 
Gleb sa neskôr dostal pod krídla vtedajšieho hudobného vydavateľstva I LOVE PARTY PRODUCTION, dnes známeho ako F*CK THEM, ktoré spravuje YAK.SHA. Do ich portfólia patrí napríklad aj skupina Haha Crew, či Radikal Chef.

V roku 2013 pod týmto vydavateľstvom vydal mixtape Stanica Zoo, vďaka ktorému sa pomaly začal dostávať medzi širšiu verejnosť. Na albume hosťovali napríklad umelci ako Delik, v produkcii sa objavili mená ako už spomínaný Komander Ground, či známy český DJ a producent NobodyListen. Jeho spolupráca s Delikom ďalej pokračovala, Gleb sa objavil na jeho albumoch XXX Tape či MVP.

Gleb v roku 2014 vydal mixtape Stanica Zoo 2, ktorý bol akýmsi nadviazaním na mixtape z predošlého roku. Objavil sa na portáli DatPiff, kde svoje mixtapy prezentujú známi umelci. Opäť tu prevláda špinavší zvuk, Gleb používa podmazy britských grimeových umelcov. Sám hovorí o albume ako o garážovom, nedokonalom, undergroundovom diele. V tomto roku sa tiež objavil na debutovom albume Haha Crew Vlna. 

V období po tomto mixtape začal vydávať hlavne single, a pomaly upriamovať pozornosť na jeho nadchádzajúce EP ZLOO. Bolo vydané na konci roku 2015. EP bolo prezentované ako jeho najvyspelejší počin. Začal sa odlišovať a vytvárať si vlastný zvuk, cibriť charakteristické prvky svojej tvorby.

Rok 2016 sa opäť niesol v znamení singlov, Gleb to však ospravedlňoval sústredením sa na tvorbu jeho debutového albumu Lavička Pimpin, ktorý vyšiel v roku 2017.  Na albume sa objavili rôzni producenti, taktiež MCs ako český Smack, či Fobia Kid.

Po vydaní albumu sa Gleb na chvíľu odlmčal a do apríla roku 2018 uverejnil len jediný single track, Anarchia. 1. apríla 2018 teasoval nové EP Audiokniha, zamerané na storytelling z prostredia bratislavských sídlisk. Predstavený mixtape bol doplnený tiež trackom Audiokniha, postavenom na intenzívnom basslinovom podklade. EP Audiokniha ale nikdy nevyšlo a single bol nasledovaný trackom Motorest.

Ten Gleb vydal po šesťmesačnej odmlke a v tracku upozorňuje nový, blížiaci sa album. Ďalší track vydal 30.12.2018 pod názvom Gauč storytelling, hlavný track albumu. O 5 mesiacov neskôr nasleduje track Go Go Go a tesne za ním, 23.5.2019 platinový album Gauč storytelling.

Gleb sa medzi albumami opäť odmlčal, dvojnásobne vypredal bratislavské MMC a po ročnej kreatívnej prestávke vypublikoval 7-trackové EP Leto v kufri, ktoré na streamovacie služby dorazilo 10.8.2020. Gleb v ňom objavuje nové štýly, cieľom bolo vytvoriť čisto rapové EP a opúšťa tak drum and bassové základy – na albume sa však zjavil jeho prvý letný track, DaysGo, sprevádzaný podobne uvoľnenými Keby (Parkovisko Boys) a Blbé príbehy 3.

Ostatné tracky dokazujú, že Gleb ostáva verný svojmu štýlu, príkladom je Mefek Pump it up, kde Gleb rapuje do studeného progresívneho techna. Po vydaní EP nasleduje aj Leto v kufri Tour - ktorá bola z dôvodu pandémie odložená.

V albume Big Boy FM ukazuje Gleb pokračujúci odstup od svojho pôvodného štýlu drum and bass-u, kedy takmer každá jeho pieseň skôr pripomína klasický rap 90tych rokov s viacerými modernými prvkami, no aj napriek tomu dokázal dosiahnuť milión streamov na platforme Spotify v priebehu prvých dvoch dní vydania albumu.

Diskografia

Štúdiové albumy 
 2017 – Lavička Pimpin'''
 2019 – Gauč Storytelling 2022 – Big Boy FM Mixtape-y 
 2009 – Bombaklad Mixtape 2011 – Kaša Tape 2013 – Stanica Zoo Mixtape 2014 – Stanica Zoo Mixtape Vol. II EP 
 2013 – Jaký Shit EP (s Komanderom)
 2020 – Leto v kufri Single 

 2015 – Streetstory 2015 – Deadman (feat. Vi3e)
 2017 – Park 821 2018 – Audiokniha 2018 – Motorest 2018 – Gauč Storytelling 2019 – Go Go Go 2021 – Budeme tam (feat. Vi3e)
 2021 – Alibababigbass 2021 – Noc v Opere 2021 – PA PA 2021 – HEY G! (feat. Separ) 2021 – RAPINBOX Vol.1 2022 – ZNÁMKY ŽIVOTA / MC ERIK & BARBARA (STOKA REMIX) 2022 – BOO 2023 – workin workin 2023 – MR.FEAT (RAPINBOX Vol. 2) 2023 – RAPINBOX vol.3 ft. Marko Damian x Boy Wonder x Porsche boy x Wen''
 2023 –  gleb x dalyb x fobia kid - 2000X prod. komander
 2023 –  Šedá hus
 2023 – 4 VEŽE

Referencie

Externé odkazy 
 profil na Facebooku
 profil na Instagrame

Slovenskí reperi